 **Urinflowundersøgelse**

**Formålet med undersøgelsen:** Formålet med undersøgelsen er at vurdere din vandladningsfunktion ved at måle med hvilken kraft du lader vandet. Efterfølgende vil vi måle om du tømmer din blære tilfredsstillende.

**Forberedelse:**

Så vidt det kan lade sig gøre, er det **vigtigt** at du møder med en så fyldt blære som muligt.

Drik derfor gerne ½ - 1 liter væske inden du tager hjemmefra og undgå evt. at lade vandet et par timer inden du skal møde. Der vil også være mulighed for at drikke i ambulatoriet. Du skal tage den evt. sædvanlige medicin om morgenen, også selvom den evt. er vanddrivende.

**Hvordan/undersøgelsesforløbet:**

Du lader vandet i en speciel tragt/toilet, der måler strålekraften samt mængden af urin, hvilket registreres på en computer. Dette giver os et godt indtryk af din blære- og urinrørsfunktion. Efterfølgende vil vi ultralydsscanne din blære for at måle om der står mere urin tilbage i blæren.

Dette foregår liggende. Der smøres et lille lag gel på huden lige over blæren, og med en lille ultralydsscanner måles den urinmængde, der evt. måtte stå tilbage i blæren.

**Varighed:**

Undersøgelsen tager ca. 15 min.

**Efterfølgende ubehag:**

Ingen

**Forholdsregler efter undersøgelsen:**

Ingen. Du kan straks tage hjem efter undersøgelsen.

**Resultatet:**

Du vil umiddelbart efter undersøgelsen blive informeret om resultatet.

**Kontakt i tilfælde af spørgsmål/komplikationer**

Du kan kontakte os mandag til fredag i vores telefontid.

Udenfor dette tidsrum, skal du ved mistanke om problemer (f.eks. pludselig opstået smerter, feber, blødning eller generel utilpashed) kontakte egen læge / lægevagten eller skadestue.

**Information og forholdsregler ved flow-undersøgelse**

### Patientvejledning

[01-11-2015]

**Privathospitalet Møn**

Langgade 57 E

4780 Stege

Tlf: 76 10 40 60, Fax 76 10 40 63

Telefontid: mandag-torsdag 8-15

fredag 8-13

[**www.privathospitaletmoen.dk**](http://www.privathospitaletmoen.dk)

